આજે હિંદી સિનેમાના બાદશાહ એટલે કે શાહરુખ ખાન પોતાનો 53મો જન્મદિવસ મનાવી રહ્યા છે. ઉંમરનો આંકડો ભલે ગમે તે કહે પરંતુ એમાં કોઈ શક નથી કે આજે પણ શાહરુખની આંખોમાં તે કશિશ છે જેને જોઈને કોઈ પણ દીવાના બની જાય. શાહરુખ ખાનની ઈમેજ લોકોના મનમાં એક એવા વ્યક્તિની છે કે જે 'પર'દેસમાં પણ 'મોહબ્બતેં' ફેલાવે છે અને જેની ચાહતમાં 'દિલ તો પાગલ' થઈ જાય છે અને ક્યારેક એ સ્થિતિ પણ થાય છે કે તેના પ્રેમથી લોકોને 'ડર' પણ લાગવા લાગે છે જેના 'અંજામ'માં લોકો 'બાઝીગર' બની જાય છે.